Nariadenie Komisie (EHS) č. 2273/93
z 28. júla 1993
určujúce intervenčné centrá pre obilniny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilím [1], a najmä na jeho článok 5,
keďže na zabezpečenie spoľahlivej činnosti intervenčného systému je potrebné, aby bol výber intervenčných centier založený na geografickom umiestnení a v závislosti od skladových priestorov, ktoré umožňujú uskladnenie a nakladanie s podstatným množstvom obilia;
keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Intervenčné centrá určené podľa článku 5 nariadenia (EHS) č. 1766/92 majú spĺňať jenu z týchto podmienok:
a) sú umiestnené v regiónoch s produkciou obilia, ktorá zjavne prekračuje miestny dopyt, pravidelne alebo príležitostne, s ohľadom na poľnohospodárske a trhové štruktúry v tejto oblasti;
b) majú podstatné skladové priestory;
c) majú zvláštnu dôležitosť, ako trh pre tovary vo vnútri a mimo spoločenstva.
Článok 2
1. Z centier umiestnených v regióne, ktoré sú uvedené v článku 1 písm. a) sa budú brať do úvahy iba tie, ktoré majú:
a) skladovacie priestory s technickým vybavením, ktoré umožňuje prijatie, spracovanie a vyskladnenie dostatočne veľkého množstva obilia;
b) dopravné spojenia vhodné na prevzatie a, čo je dôležitejšie, na nakladanie s obilím.
2. Z centier, ktoré spĺňajú podmienky uvedené v článku 1 písm. b) alebo c) sa schvália iba tie, ktorých skladovacie priestory, technické vybavenie a vhodné grafické umiestnenie umožní prevzatie a, čo je dôležitejšie, nakladanie s podstatnými homogénnymi množstvami obilia.
Článok 3
Nariadenie Komisie (EHS) č. 2006/80 [2] sa týmto zrušuje.
Článok 4
Toto nariadenie nadobúda účinnosť druhý deň po jeho uverejnení v Úradnom vestníku Európskych spoločenstiev.
Bude sa uplatňovať od 1. júla 1993.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. júla 1993